तेलंगाना
तेलंगाना को एक अलग राज्य बनाने की बहुत सालों की कोशिशों और आंदोलन के बाद २ जून २०१४ को नया राज्य् स्थापित हुआ है। आज जिस तेलंगाना का नाम लिया जाता है वह कभी हैदराबाद का हिस्सा था, जिसका 17 सितंबर 1948 को भारत संघ में विलय हो गया।
राजस्थान दिवस
इसे पहले राजपूताना के नाम से जाना जाता था तथा कुल २२ रियासतों को मिलाकर यह राज्य बना तथा इसका नाम "राजस्थान" किया गया जिसका शाब्दिक अर्थ है "राजाओं का स्थान" क्योंकि स्वतंत्रता से पूर्व यहां कई राजा-महाराजाओं ने राज किया। राजस्थान का एकीकरण ७ चरणों में हुआ। इसकी शुरुआत १८ अप्रैल १९४८ को अलवर, भरतपुर, धौलपुर और करौली रियासतों के विलय से हुई। विभिन्न चरणों में रियासतें जुड़ती गईं तथा अंत में ३० मार्च १९४९ को जोधपुर, जयपुर, जैसलमेर और बीकानेर रियासतों के विलय से "वृहत्तर राजस्थान संघ" बना और इसे ही राजस्थान स्थापना दिवस कहा जाता है। इसमें सरदार वल्लभभाई पटेल की सक्रिय भूमिका रही।